Kiievi lahing
Kiievi lahing (Schlacht um Kiew saksa keeles) peeti Teise maailmasõja Idarindel 23. augustist 26. septembrini 1941 operatsiooni Barbarossa käigus. Nõukogude Liidu ja Venemaa ajaloos tuntakse seda lahingut Kiievi kaitseoperatsioonina (Киевская оборонительная операция) ning lahingu kestuseks loetakse ajavahemikku 6. juulist kuni 26. septembrini 1941. Saksamaa poolel osalesid väegrupi Mitte 2. tankiarmee Heinz Guderiani juhtimisel ja väegrupp Süd Gerd von Rundstedt juhtimisel. Nõukogude Liidu vägedest osalesid Punaarmee edelarinne Mihhail Kirponose juhatuse all. Seda loetakse suurimaks vägede sissepiiramiseks maailma ajaloos, kui piirati sisse Punaarmee edelarinne ja võeti 665 000 vangi.